[{"text_idx": "#000002", "text": "Fe wnaeth y Tywysog ei sylwadau yn ystod digwyddiad ym Mhalas Buckingham i nodi pum mlynedd ers i'r coleg agor cyfleusterau newydd yng Nghaerdydd."}, {"text_idx": "#000003", "text": "\"Rwy'n gobeithio y byddwch yn gweld yn union pam yr wyf yn falch o fod yn noddwr i'r sefydliad mawreddog hon,\" meddai."}, {"text_idx": "#000004", "text": "\"Rwy wedi noddi'r coleg ers 16 mlynedd ac rwy'n teimlo llawenydd pob tro rwy'n ddigon ffodus i brofi'r talent sy'n cuddio y tu o\u0302l i furiau'r sefydliad yma yng Nghaerdydd.\""}, {"text_idx": "#000007", "text": "Ellen Williams, Soprano gyda'r coleg, fu'n rhannu ei theimladau ar o\u0302l y perfformiad"}, {"text_idx": "#000008", "text": "Darnau o Shakespeare a'r opera Tosca oedd wedi'u perfformio gan fyfyrwyr, tra wnaeth y pianydd 9 oed, Charlotte Kwok - sy'n cael ei dysgu yn y coleg - berfformio darn o'r enw 'The Prince' gan Frank Bridge."}, {"text_idx": "#000010", "text": "Mae Ms Bassey yn noddi ysgoloriaethau i ddau fyfyriwr yn y coleg, a dywedodd wrth BBC Cymru ei bod yn teimlo angenrheidrwydd i noddi eu hyfforddiant."}, {"text_idx": "#000012", "text": "\"Fe wnes i lwyddo, ac rydw i'n awyddus nawr i gefnogi fy nhref enedigol, o ble ddes i - o'r dociau yng Nghaerdydd.\""}, {"text_idx": "#000014", "text": "Roedd Dayna Townsend, sy'n astudio ar gyfer gradd mewn perfformiad y ffidil, hefyd ymhlith y myfyrwyr i chwarae ym Mhalas Buckingham."}, {"text_idx": "#000015", "text": "Dywedodd bod astudio yn y coleg yn brofiad \"anhygoel\"."}, {"text_idx": "#000016", "text": "\"Mae'n anhygoel faint o gyfleoedd sydd ar gael yma,\" meddai. \"Byddwch yn cael y cyfle i wneud cymaint o chwarae cerddorfaol, ac mae 'na gymaint o hyfforddi."}, {"text_idx": "#000017", "text": "\"Rydw i wedi llwyddo i gael tipyn o ddosbarthiadau meistr gyda llawer o chwaraewyr da."}, {"text_idx": "#000018", "text": "\"Beth sy'n wirioneddol wych am y coleg yw eu bod yn eich paratoi ar gyfer pob rhan o fod yn gerddor yn y dyfodol."}, {"text_idx": "#000019", "text": "\"Rydych yn cael cyrsiau i ddysgu sut i reoli eich hun fel cerddor hunangyflogedig, neu sut i ymddwyn mewn sefyllfa cerddorfaol."}, {"text_idx": "#000020", "text": "\"Byddwch yn ymarfer gwneud clyweliadau i gerddorfeydd, ond hefyd yn derbyn digon o gyfleoedd unigol.\""}, {"text_idx": "#000021", "text": "Yn 2015, y coleg oedd y gorau o ganolfannau hyfforddi Prydain ar gyfer drama, ac mae'r sector ffilm a theledu wedi ehangu yng Nghymru ers agor yr adeiladau newydd."}, {"text_idx": "#000022", "text": "Mae graddedigion diweddar wedi darparu eu harbenigedd technegol ar gynyrchiadau sydd wedi'u lleoli yng Nghymru, gan gynnwys Da Vinci's Demons, tra bod myfyrwyr eraill wedi ymuno a\u0302 chwmni\u0308au theatr cenedlaethol a cherddorfeydd mawreddog."}, {"text_idx": "#000023", "text": "Dywedodd pennaeth y coleg, Hilary Boulding bod y datblygiadau yn y diwydiant wedi dod a chyfleoedd newydd i fyfyrwyr sy'n aros yng Nghymru, er bod graddedigion yn parhau i gymryd eu sgiliau ar draws y byd."}, {"text_idx": "#000026", "text": "\"Bydd llawer ohonynt yn bennu lan yn gweithio yn Hollywood, Los Angeles, yn Ewrop, Singapore ac yn Asia pan fyddant yn gadael yma. Dyna yw natur y diwydiant."}, {"text_idx": "#000033", "text": "Ateb y Galw: Lewis Owen"}, {"text_idx": "#000034", "text": "Oriel: Delweddau gan ffotograffwyr ifanc Ceredigion"}, {"text_idx": "#000037", "text": "Yr artist lliwddall sy\u2019n chwarae gyda lliwiau"}, {"text_idx": "#000040", "text": "Max Boyce yn 80: 'Un o'r bois'"}]